Dråby Vandværk I/S

**Bestyrelsens beretning ved generalforsamling den 8/3 2016.**

**Kvalitet af vandet:**

I lighed med tidligere år har de vandprøver der er foretaget i årets løb ikke givet anledning til bemærkninger, så vi må sige at Dråby Vandværk forsat har en god vandkvalitet

# Udpumpet vand og solgt vand i året 2015

Der blev i året 2015 udpumpet 22.609 m3 vand mod 21.845 m3 vand i året 2014

Det målte forbrug hos forbrugerne udgør 21.748 m3, således at der er et ledningstab på 861 m3 svarende til 3,8 %

**Priser for vand**

Med hensyn til prisen for vand for året 2016 har bestyrelsen vedtaget at nedsætte den faste afgift med 50 kr. så den i 2016 bliver 350 kr. pr år pr ejendom, og driftsbidraget pr m3 forhøjes til 4,50 kr. Den afgift på ledningsført vand og grundvandssikring der skal indbetales til SKAT er forhøjet til 6,25 pr m3. alle de nævnte satser er med tillæg af moms

Denne ændring af priserne er en videreførelse af den lagte plan, hvor der arbejdes hen imod de udstukne rammer for en mere hensigtsmæssig fordeling, således at den faste afgift udgør en mindre del og den variable udgør en større del af den samlede opkrævede betaling for vand.

Helt konkret skal vi arbejde på at den fast afgift udgør 40 % og den variable 60 % Det er ud fra den baggrund, at taksterne reguleres løbende hvert år således af den faste afgift nedsættes og den variable afgift forhøjes.

**Anlægsinvestering**

Der har i året 2015 ikke været foretaget anlægsinvesteringer

Det som vi fremadrettet skal arbejde på er løbende renovering af ledningsnettet. Der er dog ingen aktuelle planer om udskiftning på nuværende tidspunkt.

Der er aktuelle planer om renovering af råvandsstation, bestående i udskiftning af hætter på boring samt udskiftning af døre på vandværket

**Den lovpligtige kontrol af vandmålere:**

Det er blevet besluttet at der igangsættes kontrol af måler i drift i løbet af vinter/forår 2016 hvor der vil blive foretaget stikprøve udskiftning af et antal målere som indsendes til kontrol. Dette for at se om der er større afvigelser i måling af vand. Hvis der er for stor afvigelse i kontroltest, så skal alle vandmålere i de enkelte partier skiftes. Hvis de indsendte målere godkendes, så kan vandmålerne i de enkelte partier bruges en årrække endnu før de skal udskiftes

**Andet**

Bestyrelsen er ved af få udarbejdet en beredskabsplan som skal foreligge og godkendes. Denne beredskabsplan er et vigtigt element hvis der skulle opstå en forurening af vandet m.v.

Derudover er der ved at blive udarbejdet et ledelseskontrolsystem, dette skal være med til at sikre, at der bliver udført de planlagte og de lovpligtige opgaver tilsyn, vandprøver m.v.. Dette system skal løbende ajourføres med bla udfyldelse af diverse tjeklister når de pågældende opgaver bliver foretaget.

Med disse ord indstiller bestyrelsen beretningen til debat og efterfølgende afstemning.